rlitschk/wikidir huggingface dataset:
Barward (hoochdüütsch Barward) is en Wort in Land Wusten. De Hoff Barward liggt in de Gemeen Geestland in’n Landkreis Cuxhoben, Neddersassen. De Oort liggt in de Masch von Land Wusten. De Noordsee is twee Kilometer in’n Westen. Dat Water ut dat Rebeed flütt över Gravens af na’n Wallsgroov. De Naveröörd sünd Mulsen in’n Noorden, Sievern in’n Noordoosten, Debst in’n Oosten, Langen un Speckenbüttel in’n Süüdoosten, Dingen un Imßen in’n Süüdwesten un Schottwarden, Hülsen, Ilkenbarg un Wremen in’n Noordwesten. De Barward weer tohoop mit de Fallward un Feddersen Wierde een von de öllsten Worten in Land Wusten. Se hett dree Meter ut dat Rebeed ümto rutreckt. De Grenz twüschen dat Kaspel von de Willehadi-Kark in Wremen un de fröhere Bartelmees-Kark in Imßen löppt merrn över de Barward. De Oort weer vör 1852 in dat Süder-Veerdel von dat Kaspel Wremen un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben. Disse Hoff Barward, de to Wremen höört hett, is later wööstfullen. En Stück in’n Süden von de Wort is denn en ne’en Hoff anleggt worrn,
Wort betekent Wort, künstlichen Barg, de vör Stormflood un Hoogwater schuult, Wort, Eenheit, de in de Spraak en egenstännig Bedüden driggt, Wort, kort för Luxemburger Wort, en luxembörgsch Daagbladd. Kiek ok bi: Wört. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hülsen (hoochdüütsch Hülsing) is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Wremen mit bi. De Oort liggt in de Masch von Land Wusten. De Noordsee is en poor hunnert Meter in’n Westen. De Naveröörd sünd Eckeleh, Wremerbüttel un Wremen in’n Noorden, Sievern in’n Noordoosten, Debst, Langen un Dingen in’n Süüdoosten, Imßen un Schottwarden in’n Süden un Hoof mit Hungerhörn in’n Noordwesten. De Hoff Ilkenbarg, de fröher ok Hülser Büttel nöömt worrn is, liggt direkt an’n Noordoost-Rand von Hülsen. In de Franzosentied von 1810 bet 1814 hett de Oort to de Mairie Wremen in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort weer vör 1852 in dat Süder-Veerdel von dat Kaspel Wremen un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben. To’n 1. Januar 2015 is de Gemeen Wremen oplööst un Deel von de ne’e Gemeen Wuster Noordseeküst worrn. Hülsen is
Sassendingen (hoochdüütsch Sachsendingen) is en lütten Oort in de Gemeen Geestland in’n Landkreis Cuxhoben, Neddersassen. De Oort liggt op’n Rand von de Geest (Hoge Lieth) hen na de Masch von Land Wusten. De Noordsee is söven Kilometer in’n Westen. Sassendingen liggt dicht bi’n Sieverner Beek, de denn in’n Wallsgroov münnt. De Naveröörd sünd Holsseln mit Holsselnerfeld in’n Noordoosten, Sievern in’n Süüdoosten, Wremen in’n Süüdwesten, Mulsen un Wierde in’n Westen un Lewen, Feldsaten un Dorum in’n Noordwesten. In de Franzosentied von 1810 bet 1814 hett de Oort to de Mairie Dorum in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort weer vör 1852 in dat Mulsener Veerdel von dat Kaspel Mulsen un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben. De Oort hett polietsch von öllers bi Mulsen mit bihöört. In dat 20. Johrhunnert is Sassendingen aver von de Gemeen Mulsen an de Gemeen Holsseln wesselt. De Gemeen Holsseln is 1971 Deel von
Dat Siedland is de Deel von de Masch, de dicht an’n Rand na de Geest liggt un deper is as de Masch, de dichter bi de Küst oder bi’n Stroom liggt, de de Masch billt hett. De Masch besteiht ut Bodden, de sik dör dat Sediment von en Stroom oder von de See billt hett, as dat Water de sieden Rebeden an’n Rand jümmer wedder överswemmt hett. Dorbi hett sik dicht an dat Över besünners veel Sediment aflagert. De Rebeden, de von dat Över wieder weg weren, sünd nich so faken överswemmt worrn. Dorüm hett sik langs dat Över en Överwall billt. Wenn sik achter den Överwall dat Water staut hett, hett sik in dat Siedland faken ok Moor un Brookbusch billt. Dat Sediment von’n Överwall harr mehrstentieds mehr Sand, dat Siedland mehr Toon. De Högenünnerscheed twüschen Överwall un Siedland kann von en poor Dezimeter bet to en poor Meter recken. Dat hett veel Waterbokunst bruukt, bet de Minsch dör Dieken, Gravens un Schöppwarken den gröttsten Deel von de Siedlannen oorbor maakt hett.
Barlinghusen (hoochdüütsch Barlinghausen) is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch al von öllers bi Mulsen mit bi. De Oort liggt in de Masch von Land Wusten. De Noordsee is good dree Kilometer in’n Westen. Dat Water ut dat Rebeed flütt af över de Padingbüddeler-Mulsener Waterlöös. De Naveröörd sünd Rotthusen in’n Noorden, Themeln, Valg un Dorum in’n Noordoosten, Feldsaten in’n Oosten, Lewen, Mulsen un Wierde in’n Süüdoosten, Twendamm, Hornk, Mirk un Misselwarden in’n Süüdwesten, Veerhusen un Flohborg in’n Westen un Wetenweg un Engbüttel in’n Noordwesten. In de Franzosentied von 1810 bet 1814 hett de Oort to de Mairie Dorum in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort weer vör 1852 in dat Wierder Veerdel von dat Kaspel Mulsen un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben. To’n 1. Januar 2015 is de Gemeen Mulsen oplööst un Deel von de ne’e Gemeen
Veerhusen betekent Veerhusen, Oort in de Gemeen Wuster Noordseeküst in’n Landkreis Cuxhoben, Neddersassen, Veerhusen, Oort in de Gemeen Hu’e in’n Landkreis Oosterholt, Neddersassen, Veerhusen, Oort in de Gemeen Leendaal in’n Landkreis Oosterholt, Neddersassen, Veerhusen, olen Deel von Petjem, Stadt Emden, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Höck betekent Höck, Oort in de Gemeen Pitzenberg, Bezirk Vöcklabruck, Oberösterreich, Öösterriek, Höck, Oort in de Gemeen Ortenburg in’n Landkreis Passau, Bayern, Höck, Oort in de Gemeen Reichertsheim in’n Landkreis Mühldorf am Inn, Bayern, Höck, Oort in de Gemeen Taufkirchen (Vils) in’n Landkreis Erding, Bayern. Höck is de Familiennaam von Alexander Höck (* 2002), düütschen Footballspeler, Christian Höck (* 1984), düütschen E-Sportler, Christina Meier-Höck (* 1966), düütsche Skirennlöperin, Heinrich Höck (1700–1779), düütschen evangeelschen Theoloog, Heribert Höck (* 1958), düütschen Footballspeler, Inge Höck (* 1922), öösterrieksche Malerin, Johann Daniel Albrecht Höck (1763–1839), düütschen Kameralist, Kurt Höck (1920–2008), düütschen Dokter, Michael Höck (1903–1996), düütschen Geistlichen, Stefan Höck (* 1963), düütschen Biathlet, Wilhelm Höck (1907–1983), düütschen Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dit Woort hett noch annere Bedüden: kiek dorför ünner William McKinley (Mehrdüdig Begreep). William McKinley, Jr. (* 29. Januar 1843 in Niles, Ohio; † 14. September 1901 in Buffalo, New York) weer en US-amerikanischer Politiker der Republikaansche Partei un de 25. Präsident vun de USA. He hett dit Amt van’ 4. März 1897 bit to’n 14. September 1901 utöövt, as he an de Folgen vun en acht Daag tovör up hüm veröövt Anslag storven is. Armstrong, William H. Major McKinley: William McKinley and the Civil War. Kent, Ohio: The Kent State University Press 2000. ISBN 978-0-87338-657-9. Leech, Margaret, In the Days of McKinley, New York: Harper & Brothers: 1959: Volltext in dat Internet Archive Raimund Lammersdorf: William McKinley (1897–1901). Der Eintritt in die Weltpolitik. In: Christof Mauch (Hrsg.): Die amerikanischen Präsidenten. 5., fortführt un aktualisieert Uplaag. München 2009, S. 245–253 William McKinley. Mehr Biller, Videos oder Audiodateien to’t Thema gifft dat bi Wikimedia Commons. Biografie up de Siet vun dat Witt Huus (engelsch) Normdaten: GND: 118781138 (OGND, AKS) | LCCN: n80079701 | VIAF: 39392209 | Wikipedia-Personensöök Präsidenten vun de USA George Washington | John Adams | Thomas Jefferson | James Madison | James Monroe | John Quincy Adams | Andrew
Wladimir Afanassjewitsch Ljachow (russisch: Владимир Афанасьевич Ляхов, wetenschaplich Transliteratschoon Vladimir Afanas'evič Ljachov; ukrainsch: Володимир Панасович Ляхов, wetenschaplich Transliteratschoon Volodymyr Panasovyč Ljachov; * 20. Juli 1941 in Antrazyt, Ukrainsche SSR; † 19. April 2018 in Astrachan) weer en sowjeetsch Kosmonaut. Ljachow hett 1964 de Utbillen an en Akademie för Militärpiloten in Charkow afslooten. An' 7. Mai 1967 wurr he as Kosmonaut utwählt. Ljachow hett dree Ruumflüüg maakt. Sien eerste Mission weer 1979 Sojus 32. Hier weer he as Kommdant insett. Tosommen mit den Bordingenieur Waleri Wiktorowitsch Rjumin bill he de darte Stammbesetten vun de Ruumstatschoon Saljut 6. Dorbi wurr ok en Butenbordinsatz maakt. Insgesamt bleven se bi disse Mission 108 Daag un 4 Stünn in' Weltruum. De nächst Mission vun Wladimir Ljachow weer Sojus T-9 in dat Johr 1983. Bordingenieur weer ditmal Alexander Alexandrow. Ljachow un Alexandrow harrn tosommen mit Wiktor Sawinych all de Ersatzmannschap vun den spoodlosen Floog Sojus T-8 bild. Up Sawinych wurr ditmal Mal affsehn um mehr Drievstoff an Bord nehmen to können, wat en Rendezvous in en höhgere Umloopbahn mögelk maken dee. Teel vun disse Mission weer de Ruumstatschoon Saljut 7. Ditmal weer de Mannschap ruch weg 146 Daag un 10 Stünn in't All. De Missionsdüer vun
Oosterbrook (hoochdüütsch Osterbruch) is en Dörp in de Gemeen Büls (Samtgemeen Tarms) in’n Landkreis Rodenborg, Neddersassen. De Oort höört polietsch von öllers bi Neenbüls mit bi. De Oort liggt an’n Rand von de Geest hen na de Mooren an de Wörp, de en knappen Kilometer in’n Noordwesten an dat Dörp langsflütt. De Naveröörd sünd Westertimk in’n Noorden, Neenbülst un Olenbülst in’n Noordoosten, Vörwark in’n Süüdoosten, Dipshoorn in’n Süden, Wilst in’n Süüdwesten un Tarms in’n Noordwesten. De Oort kummt 1336 as Osterbruke toeerst in en Oorkunn von dat Klooster Leendaal vör. In de Franzosentied von 1810 bet 1814 hett de Oort to de Mairie Otterbarg in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Amtsvaagdie Wilst in dat Amt Otterbarg tohöört. 1859 is dat as Deel von dat Kaspel Wilst in dat Amt Zeven wesselt un weer na 1885 denn in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg. 1929 sünd Neenbüls (mit Oosterbrook) un Olenbüls to de ne’e Gemeen Büls tohoopgahn. Mit de Gemeenreform in Neddersassen an’n 1.
Anatoli Wassiljewitsch Filiptschenko (russisch: Анатолий Васильевич Филипченко; * 26. Februar 1928 in Dawydowka bi Woronesch, Russische SFSR; † 7. August 2022) weer en sowjetischer Kosmonaut. Nah de School hett he eerst den Berop vun en Dreier lehrt. Later is he in de Root Armee intreeden un wurr an de Militärfleegerschool Tschugujew utbildt. Den Afsluss hett he mit Utteknung maakt. Af 1950 hett he Deenst bi de Luftstrietkräfte vun de UdSSR maakt. 1960 hett Filiptschenko sien Feernstudium an de Militärakademie der Luftstreitkräfte „J. A. Gagarin“ spoodriek afslooten. Dree Johr later in’ Januar 1963 wurr Filiptschenko as Kosmonaut utwählt. Nah sien Grundutbillen wurr he in’ Juli 1965 to dat Spiral-Projekt todeelt. Hierbi sullen he un anner Kosmonauten all in en fröh Stadium an de Entwicklung vun en wedderbruukbor Ruumfähre mitwarken. As dat all siet länger Tiet entwickelte Sojus-Ruumschipp insatzbereit weer, kreeg Filiptschenko en Utbillen as Kommandant vun dissen Typ. Sien eerste Nomineeren kreeg he as Ersatzkommandant för de Mission vun Sojus 5 in’ Januar 1969. In’ Oktober 1969 keem Filiptschenko mit Sojus 7 to sien eerst Ruumfloog. He harr dorbi ok dat Kommando över den deenstölleren Wiktor Gorbatko, en Liddmaat vun de eerst Kosmonautengrupp vun de Sowjetunion un Wladislaw Nikolajewitsch Wolkow. Sojus
Charlotte Kerr (* 29. Mai 1927 in Frankfort an’n Main; † 28. Dezember 2011 in Bern, Swiez) weer en düütsche Schauspelersche, Speelbaassche un Filmproduzentin. Dat geev Vermoden, dat Keer de Dochter vun den Berliner Theaterkritiker Alfred Kerr weer, man dat is nich wohr. Se harr 1951 ehrn eersten Optritt op de Bühne in Fritz Kortner sien Inszeneren vun dat Schiller-Stück Don Carlos. Bekanntheit hett se kregen dör ehr Rull as General Lydia van Dyke in de düütschen Feernsehreeg Raumpatrouille (1966) as ok in de kritischen Filmen vun Rainer Erler (Fleisch, 1979). Blangen ehr Arbeit as Dorstellersche hett se ok as Dreihbookschrieversche, Produzentsche un Speelbaasche an verschedene Dokumentarfilmen arbeit. Kerr weer mit den Filmproduzent Harry R. Sokal (1898–1979) verheiraat. 1983 hett se Friedrich Dürrenmatt drapen, as se jüst en Portrait mit de greekschen Ministersche Melina Mercouri dreiht harr. Ut de Diskusschoon üm sien Stück Achterloo hett sik en drangere Verbinnen entwickelt. 1984 hett se em heiraat. Mit em tosamen is de Film Porträt eines Planeten (1984) as ok dat Theaterstück Rollenspiele. Na den Doot vun Dürrenmatt hett se sik üm sien Malerwark sorgt, dat he torüchlaten hett. In ehr Book Die Frau im roten Mantel vertell se vun ehr Leven an
Mirk (hoochdüütsch Mirke) is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Misselwarden mit bi un warrt vondaag ok kuum noch as separaten Oort wohrnahmen. De Oort liggt in de Masch von Land Wusten. De Noordsee is good twee Kilometer in’n Westen. Dat Water ut dat Rebeed flütt över Gravens af na de Misselwardener Waterlöös. De Naveröörd sünd Misselwarden in’n Noorden, Veerhusen un Barlinghusen in’n Noordoosten, Lewen in’n Oosten, Mulsen, Wierde, Hornk un Twendamm in’n Süüdoosten, Ellernworth, Noordwierde un Wremen in’n Süden, Rielk un Rintzeln in’n Süüdwesten un Smarrn un Feldhoff in’n Westen. De Oort weer vör 1852 in dat Twendammer Veerdel von dat Kaspel Misselwarden un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben. Mit de Gemeenreform in Neddersassen an’n 1. März 1974 is de Gemeen Misselwarden Deel von de Samtgemeen Land Wusten worrn. To’n 1. Januar 2015 is de Gemeen Misselwarden oplööst un ut de ganze Samtgemeen Land Wusten is tohoop mit de Gemeen Noordholt de ne’e Gemeen Wuster
Bellitzen (hoochdüütsch Bellitzen) is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Padingbüddel mit bi. De Oort liggt in de Masch von Land Wusten. De Noordsee is good twee Kilometer in’n Westen. Dat Water ut dat Rebeed flütt över Gravens af na de Padingbüddeler-Mulsener Waterlöös. De Naveröörd sünd de Padingbüddeler Nedderstreek un de Padingbüddel Böverstreek in’n Noorden, Padingbüddel in’n Noordoosten, Dorum, Valg, Themeln un Rotthusen in’n Süüdoosten, Weitenweg, Engbüttel un Fockwarden in’n Süüdwesten, Neddermöhl in’n Westen un de Misselwardener Nedderstreek in’n Noordwesten. De Oort weer vör 1852 in dat Süderveerdel von dat Kaspel Padingbüddel un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben. Mit de Gemeenreform in Neddersassen an’n 1. März 1974 is de Gemeen Padingbüddel Deel von de Samtgemeen Land Wusten worrn. To’n 1. Januar 2015 is de Gemeen Padingbüddel oplööst un ut de ganze Samtgemeen Land Wusten is tohoop mit de Gemeen Noordholt de ne’e Gemeen Wuster Noordseeküst worrn. Bellitzen is evangeelsch-luthersch präägt un höört to dat Kaspel von
Carl Franz Heinrich Wilhelm Wehner (* in Hannover; † 30. Oktober 1863 ok dor) weer en düütschen Verwaltungsbeamten. Wehner is in Hannover boren. He hett 1807 anfungen, an de Universität Göttingen Juristeree to studeren. 1808 is he dor Maat von de Landsmannschaft Hannovera worrn un weer an’n 18. Januar 1809 Mitgrünner von dat Corps Hannovera Göttingen. Na de Schandarmen-Affäär is he Enn August 1809 as Mitünnerschriever von de „Verrufsliste“ beleggt un denn an de Universität Heidelberg wesselt. Dor weer he toeerst Maat von’n Clubb Hannovera Heidelberg un in’n März 1810 Mitgrünner von dat Corps Hannovera Heidelberg. In de Freeheitskriege weer he von 1813 bet 1815 Soldaat. Na dissen Krieg güng he in’n Verwaltungsdeenst von dat Königriek Hannover. He is 1818 Amtsassesser bi dat Amt Deefholt worrn, 1819 bi dat Gogericht Achem, 1821 bi dat Amt Langenhagen un 1826 bi dat Amt Beers. 1840 kreeg he den Posten as Amtmann von dat Vaagdiegericht Land Wusten in Dorum un weer von 1845 bet 1852 Amtmann von dat Amt Uchte. Wehner hett 1833 Eleonore Margarethe Chappuzeau (borene Kern; Dochter von’n Ülzener Börgermeester Gottfried Ludwig Kern un Weetfro von Christoph Wilhelm Chappuzeau) freet. Kösener Corpslisten 1960, 42, 16 Normdaten: GND: 117232017 (OGND, AKS) |
Booth (hoochdüütsch Booth) is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Spiek mit bi. De Oort liggt in de Masch un dat Siedland von Land Wusten. De Noordsee liggt fiev Kilometer in’n Westen. Dat Water ut dat Rebeed warrt över Gravens na de Spieker Waterlöös hen afföhrt. De Naveröörd sünd de Spieker Noordermarren un Steenau in’n Noorden, Knill in’n Noordoosten, Spieker Südermarren un Hartingspecken in’n Oosten, Northum un Millm in’n Süüdoosten, de Millmer Noordermarren un Bosenbüttel in’n Süden, de Spieker Weg un Cappel in’n Süüdwesten un Spiek in’n Noordwesten. De Oort weer vör 1852 in dat Süüdmarner Veerdel von dat Kaspel Spiek un hett to dat Vaagdiegericht Land Wusten tohöört. Von 1852 bet 1885 weer dat in dat Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Gemeen Spiek is an’n 1. März 1974 mit de Gemeenreform in Neddersassen Deel von de Gemeen Noordholt worrn. To’n 1. Januar 2015 is de Gemeen Noordholt oplööst un dor is tohoop mit de Samtgemeen Land Wusten de ne’e Gemeen Wuster Noordseeküst von worrn. Booth is evangeelsch-luthersch präägt un höört
De Elmhorstbarg is en 88,4 Meter över NN hogen Barg in de Gemeen Visselhöövd in de Lümbörger Heid. He liggt twüschen de Öörd Delvendaal, Hiddingen, Behningen un Riepholm 250 Meter af von de Kreisstraat 208. De 93 Meter hoge Höllenbarg liggt 2,5 Kilometer in’n Noordoosten. Op’n Barg liggt en Radarstellung von de Bundswehr, de von’n Abgesetzten Technischen Zug 243 (Einsatzführungsbereich 2) bedreven warrt. De Stellung is för de Luftraumüberwachung dor. De ole Anlaag von’n Typ Medium Power Radar is von 1971 bet to’n 5. Juli 2013 dör den Abgesetzten Technischen Zug 433 bedreven worrn. 2013/2014 is de ole Stellung dör en modeerner Radar von’n Typ Ground Master 406F ersett worrn, dat an’n 9. Juli 2014 in Bedriev gahn is. De Stellung hett en Radom mit 12 Meter Dörmeter. De Barg weer 1821 bet 1825 Deel von Carl Friedrich Gauß sien Meetnett von de Triangulatschoon von dat Königriek Hannover. Gauß hett von hier den Litbarg, den Wilser Barg un den Falkenbarg anpeilt. En Deel von dit Meetnett is op den 10-Mark-Schien von de Veerte Serie afbillt ween. Thomas Hartmann: Neues Radargerät auf dem Elmhorstberg in Betrieb genommen. Kleiner und viel effektiver, Rotenburger Rundschau an’n 11. Juli 2014
Gauensiekersand (hoochdüütsch Gauensiekersand) is en Rebeed in de Gemeen Drochters in’n Landkreis Stood, Neddersassen, dat fröher en Insel in de Elv weer. Gauensiekersand liggt as Sand twüschen de Wischhobener Süderelv/Gauensieker Süderelv in’n Süüdwesten, de Gauensiekersand von’n fasten Wall aftrennt, un de Kruutsanner Binnenelv in’n Noordoosten, de den Sand von de Insel Kruutsand trennt. Von Aßlersand in’n Oosten is Gauensiekersand dör den Ruthenstroom trennt. Dat Rebeed tellt to Keden. Gauensiekersand sülvs is dör dat Gauensieker Slüsenfleet in twee Delen deelt. Een gröttern in’n Noordwesten un een lütten in’n Süüdoosten. En richtig Eiland is Gauensiekersand vondaag aver nich mehr. De Wischhobener Süderelv un de Kruutsanner Binnenelv sünd deelwies blots noch gröttere Gravens un dat Rebeed liggt kumplett binnen den Hauptdiek an de Elv. Bi Stormflood is dat Rebeed dör dat Ruthenstroom-Sparrwark un dat Sparrwark Wischhoben kumplett vör dat Water ut de Elv schuult. De Naveröörd sünd Kruutsand in’n Noorden, Aßlersand un Ritsch in’n Süüdoosten, Gauensiek un Drochters in’n Süden, Theisbrügg un Nindörp in’n Süüdwesten un Doornbusch in’n Noordwesten. Dat Gauensieker Slüsenfleet is 1836 anleggt worrn, üm den Togang na’n Drochterser un Gauensieker Haven to wohren. Bevör na de Stormflood 1962 de Hauptdiek an de Elv un de Sparrwarken boot worrn sünd, hett
Kahlesand (hoochdüütsch Kahlesand) is en Rebeed in de Gemeen Drochters in’n Landkreis Stood, Neddersassen, dat fröher en Insel in de Elv weer. Kahlesand liggt as Sand twüschen de Wischhobener Süderelv in’n Westen, de Kahlesand von’n fasten Wall aftrennt, un den Königspriel in’n Oosten, de den Sand von Wischhobenersand trennt. Dat Rebeed tellt to Keden. En richtig Eiland is Kahlesand vondaag nich mehr. De Priel in’n Oosten is blots noch en smallen Graven un dat Rebeed liggt kumplett binnen den Hauptdiek an de Elv. Bi Stormflood is dat Rebeed dör dat Ruthenstroom-Sparrwark un dat Sparrwark Wischhoben kumplett vör dat Water ut de Elv schuult. De ole Loop von’n Königspriel is von’n Hauptdiek von de Elv dörsneden. De Naveröörd sünd Wischhobenersand in’n Oosten, Kruutsand in’n Süüdoosten, Doornbusch un Neeland in’n Süden, Wischhoben in’n Westen un Hamelwöörden in’n Noorden. Bevör na de Stormflood 1962 de Hauptdiek an de Elv un de Sparrwarken boot worrn sünd, hett dat keen Dieken geven, de Kahlesand schuult hebbt. Dat geev op Kahlesand in dat 19. Johrhunnert maal acht Hüüs, de op Worten boot weren. Dor sünd vondaag blots noch dree von nableven. De Oort hett vör 1859 to dat Amt Wischhoben tohöört un denn von 1859 bet
Wischhobenersand (hoochdüütsch Wischhafenersand) is en Rebeed in de Gemeen Drochters in’n Landkreis Stood, Neddersassen, dat fröher en Insel in de Elv weer. Wischhobenersand liggt as Sand twüschen den Königspriel in’n Westen, de den Sand von Kahlesand trennt, un dat Sandlock in’n Oosten, dat Wischhobenersand von Kruutsand trennt. In’n Noorden trennt de Wischhobener Süderelv den Sand von’n fasten Wall un in’n Noordoosten liggt de Hauptstroom von de Elv. Ganz in’n Süden drippt Wischhobenersand bi Neeland ok wedder op’n fasten Wall, von den dat dör de Wischobener Süderelv trennt is. Dat Rebeed tellt to Keden. En richtig Eiland is Wischhobenersand vondaag nich mehr. De Priel in’n Westen un dat Sandlock in’n Oosten sünd blots noch smalle Gravens un dat Rebeed liggt kumplett binnen den Hauptdiek an de Elv. Bi Stormflood is dat Rebeed dör dat Ruthenstroom-Sparrwark un dat Sparrwark Wischhoben kumplett vör dat Water ut de Elv schuult. De ole Loop von’n Königspriel is jüstso as de ole Loop von dat Sandlock von’n Hauptdiek von de Elv dörsneden. De Naveröörd sünd Kruutsand in’n Süüdoosten, Doornbusch in’n Süden, Neeland in’n Süüdwesten, Kahlesand un Wischhoben in’n Westen un Hamelwöörden in’n Noordwesten. Op de annere Sied von de Elv in’n Noordoosten liggt Glückstadt. Bevör na